ຜັນຂະຫຍາຍການສົມທົບກັນໃນວຽກງານການຕ່າງປະເທດລະຫວ່າງພັກ, ລັດ ແລະ ສະພາແຫ່ງຊາດ
13 ມີນາ 2015 - 12:36:20
ຜັນຂະຫຍາຍການສົມທົບກັນໃນວຽກງານການຕ່າງປະເທດ
ລະຫວ່າງພັກ, ລັດ ແລະ ສະພາແຫ່ງຊາດ
(ພາບ: VGP)
(vovworld) – ວັນທີ 12/03, ຢູ່ຮ່າໂນ້ຍ, ຜູ້ຕາງໜ້າກະຊວງການຕ່າງປະເທດ, ຄະນະກຳມະການການຕ່າງປະເທດສູນກາງ, ກຳມະທິການການຕ່າງປະເທດສະພາແຫ່ງຊາດ ໄດ້ມີການເຮັດວຽກປະຈຳປີ ເພື່ອແນໃສ່ຕີລາຄາວຽກງານສົມທົບກັນໃນປີ 2014, ຜັນຂະຫຍາຍວຽກງານການຕ່າງປະເທດໃນປີ 2015.
ກ່າວຄຳເຫັນທີ່ການເຮັດວຽກ, ທ່ານຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ຟ້າມບິ່ງມິງ ໄດ້ເນັ້ນໜັກວ່າ: ການສົມທົບກັນຢ່າງຄົບຊຸດລະຫວ່າງການພົວພັນຕ່າງປະເທດຂອງພັກ, ການຕ່າງປະເທດຂອງລັດ, ການຕ່າງປະເທດຂອງສະພາແຫ່ງຊາດ, ການຕ່າງປະເທດປະຊາຊົນ, ໃນນັ້ນ ມີບົດບາດສຳຄັນຂອງກະຊວງການຕ່າງປະເທດ, ຄະນະພົວພັນກັບຕ່າງປະເທດສູນກາງ, ຄະນະກຳມາທິການການຕ່າງປະເທດສະພາແຫ່ງຊາດ ໄດ້ປະກອບສ່ວນສຳຄັນໃນການເປັນເຈົ້າການຜັນຂະຫຍາຍວຽກງານການຕ່າງປະເທດຊາດຢ່າງຕັ້ງໜ້າ, ປະຕິບັດສຳເລັດບັນດາໜ້າທີ່ເຊິ່ງພັກ, ລັດ ແລະ ສະພາແຫ່ງຊາດມອບໝາຍໃຫ້, ປະກອບສ່ວນຢ່າງຕັ້ງໜ້າເຂົ້າໃນຜົນງານລວມຂອງປະເທດໃນປີ 2014. ທ່ານຮອງນາຍົກລັດຖະມົນຕີ, ລັດຖະມົນຕີການຕ່າງປະເທດ ຟ້າມບິ່ງມິງ ສະເໜີໃຫ້ກະຊວງການຕ່າງປະເທດ, ຄະນະພົວພັນກັບຕ່າງປະເທດສູນກາງ, ຄະນະກຳມາທິການການຕ່າງປະເທດຂອງສະພາແຫ່ງຊາດ ສືບຕໍ່ສົມທົບກັນຢ່າງແໜ້ນແຟ້ນ, ເປັນເຈົ້າການ ແລະ ຕັ້ງໜ້າກວ່າອີກໃນປີ 2015.